ΓΥΜΝΑΣΙΟ ΦΙΛΥΡΟΥ               ΣΧΟΛ.  ΕΤΟΣ: 2011-2012               ΤΑΞΗ: Β’              ΜΑΘΗΜΑ: ΑΡΧΑΙΑ (μτφρ)
ΙΛΙΑΔΑ, Ραψωδία Α, στ.350-431 «Η συνάντηση του Αχιλλέα με τη Θέτιδα»

Βασικά θέματα: - Η αξία της τιμής στην ομηρική κοινωνία και η σχέση της με την ανδρεία.



- Άλλες πλευρές του Αχιλλέα (κεντρικού ήρωα του έπους).



- Η συνάντηση του στρατιώτη-ήρωα Αχιλλέα με τη μητέρα του εξυπηρετεί

                         την εξέλιξη του μύθου (Η Θέτιδα θα μεσολαβήσει ώστε στο εξής ο Δίας να

                         ευνοεί τους Τρώες, για να αποκατασταθεί η τιμή του Αχιλλέα).



-Πρόκειται για μια τρυφερή ανθρώπινη σκηνή μέσα στο πολεμικό περιβάλλον 



-Θίγονται θέματα που επανέρχονται συχνά στο έπος, όπως: ανθρωπομορφισμός

                        σχέσεις μεταξύ θεών, τερατόμορφες θεότητες, σχέσεις θεών και ανθρώπων, προσευχή.

στ. 350: το κλάμα του ήρωα: Ο δυνατός άνδρας που αντιτάσσεται ακόμη και στον αρχιστράτηγο, τώρα βρίσκεται αντιμέτωπος με την αδύναμη πτυχή της ψυχής του.  Το κλάμα δεν είναι υποτιμητικό για τον ομηρικό ήρωα.  
Η επιλογή του χώρου

στ.351: πελάγη: -(πρβλ. η θάλασσα  και οι καθαρμοί στ.314-5)



  -ο Αχιλλέας θέλει να απομονωθεί, ανοίγει την καρδιά του και ζητά κάτι κακό για τους Αχαιούς


  -η Θέτιδα είναι θεότητα της θάλασσας.

Η δέηση-προσευχή του ήρωα
στ.353-7: η τραγωδία του Αχιλλέα έχει δύο σκέλη: - α)είναι κοντόχρονος (θα πεθάνει νέος), γι΄ αυτό 
περιμένεισαν αντιστάθμισμα δόξα και τιμή,

-β) ο Αγαμέμνονας έχει προσβάλει την τιμή του.

- ο Δίας έχει ευθύνη για την ατίμωση που δέχθηκε ο Αχιλλέας.

στ.354-5 προοικονομείται η συμμετοχή του Δία στο σχέδιο για αποκατάσταση του Αχιλλέα.

Η άμεση εμφάνιση της θεάς

στ.358-362: -η θεά συμπεριφέρεται σαν άνθρωπος (μάνα προς το παιδί της).

Εξυπηρετεί την οικονομία (ομαλή εξέλιξη) του έπους: -επιβραδύνεται η εξέλιξη,

-οι ακροατές ξεκουράζονται μετά την ένταση στο συνέδριο των Αχαιών,

-όπως και η εμφάνιση της Αθηνάς παραπάνω, έτσι κι εδώ η θεά εμφανίζεται με θαυμαστό τρόπο (επιφάνεια).  Οι ακροατές τέρπονται (ευχαριστιούνται) ,
-ο Αχιλλέας μιλά και εκτονώνεται,

Το παράπονο και το αίτημα του Αχιλλέα


στ.363-393: Συνοπτική αφήγηση γεγονότων που έχουν προηγηθεί.  Επικεντρώνεται στα σημεία που εμφανίζουν τον ήρωα αδικημένο και τον Αγαμέμνονα ασεβή, αυταρχικό, υπεύθυνο για την έκβαση της διαμάχης.  Ο Αχιλλέας δεν αναφέρει ότι η δική του συμπεριφορά (ήταν ο μόνος που αντέδρασε, μολονότι ο Αγαμέμνονας έθιξε και άλλους αρχηγούς) προκάλεσε τον Αγαμέμνονα.
Τεχνική της επιβράδυνσης: Οι ακροατές αγωνιούν για όσα θα ακολουθήσουν. Το ενδιαφέρον τους αυξάνει.
στ.387-8: Υπάρχει ένα κενό στη διήγηση.  Δεν αναφέρει όσα τους υπέδειξε ο μάντης Κάλχας. Δίνει την εντύπωση ότι αυτό στάθηκε αιτία της διαμάχης.
Το αίτημα του Αχιλλέα
στ.394-414:Το αίτημα του ήρωα: να μεσολαβήσει η θεά ,να θυμίσει στο Δία μια παλιά ευεργεσία, ώστε να αποκαταστήσει εκείνος την πληγωμένη τιμή του γιου της. Τεχνική της προοικονομίας.
στ.409-411: απαίτηση εγωιστική, εκδικητική και απάνθρωπη.

στ.411-413: ειρωνικός τόνος. Στόχος, να εκδικηθεί τον Αγαμέμνονα.

Αρχή της προσφοράς και της ανταπόδοσης: ισχύει στις σχέσεις των ανθρώπων και των θεών.  Η Θέτιδα βοήθησε κάποτε το Δία. Τώρα πρέπει να της το ανταποδώσει. (πρβλ. προσευχή του Χρύση στ. Α, 40-43).
Η απάντηση της Θέτιδας
στ. 415-9: Η θεά εκδηλώνεται με αντιηρωικό ξέσπασμα. Θα προτιμούσε να απείχε ο γιος της από τον πόλεμο.
στ. 420: Δεν ελέγχει αν το αίτημα του γιου της είναι δίκαιο ή άδικο.  Υπόσχεται να πάει στον Όλυμπο.

στ. 421:εκφράζει μια επιφύλαξη.
στ. 422-4: συμβουλή και προοικονομία (και στ. 428)
στ. 424-7: το ταξίδι των θεών στους Αιθίοπες αποτελεί στοιχείο επιβράδυνσης.
Ανθρωπομορφισμός των θεών

Ανθρώπινα χαρακτηριστικά: Οι κινήσεις, τα λόγια της θεάς, η άμεση ανταπόκριση στο κάλεσμα του γιου της, ακούει τη διήγηση του Αχιλλέα, μολονότι γνωρίζει, ως θεά, τι έχει συμβεί, θρηνεί, υποφέρει, παραπονιέται, διατυπώνει αντιηρωικές απόψεις…

Θεϊκά χαρακτηριστικά: επιφάνεια, ζει στα βάθη της θάλασσας, γνωρίζει τη μοίρα του γιού της, γνωρίζει όσα έχουν συμβεί, συναναστρέφεται θεούς...
Η έννοια της τιμής επανέρχεται στο κείμενο: στ355-6, στ. 412, στ. 423

Ερωτήσεις-Ζητούμενα

-Ενότητες – τίτλοι. Περιληπτική απόδοση του περιεχομένου.

-Ποια εικόνα του ήρωα Αχιλλέα αποκαλύπτεται με το κλάμα του;.

-Γιατί ο Αχιλλέας επιλέγει ως χώρο προσευχής την ακρογιαλιά;

-Ποιο παράπονο εκφράζει ο Αχιλλέας με την προσευχή του, σε τι άλλο αναφέρεται  και τι απαιτεί;

-Γιατί η Θέτιδα είναι το πιο κατάλληλο πρόσωπο για τη μεταφορά του αιτήματος του Αχιλλέα;

-Τεχνική της προοικονομίας και της επιβράδυνσης. Αναφορές στο κείμενο.
-Γιατί η Θέτιδα ακούει τη διήγηση του γιου της, ενώ γνωρίζει τα γεγονότα;

-Πώς εμφανίζεται η θεά;

-Τι προβάλλει και τι παραλείπει ο Αχιλλέας στην αφήγησή του; Γιατί;

-Ποιο είναι το αίτημα του Αχιλλέα και ποιος ο στόχος του;,  Σε ποιο σημείο  ο λόγος του κρύβει ειρωνεία;

-Αρχή προσφοράς και ανταπόδοσης.

-Ποια είναι η αντίδραση της Θέτιδας στα λόγια του Αχιλλέα και πού οφείλεται;

-Ποιος είναι ο ρόλος του ταξιδιού των θεών, στην εξέλιξη του έργου;

-Ανθρώπινα γνωρίσματα και θεϊκές ιδιότητες της θεάς.
-Η έννοια της τιμής.
-Η έννοια της τιμής στην προσευχή του Αχιλλέα.

-ΟΙ προσευχές του Αχιλλέα και του Χρύση και ο σκηνικός τους χώρος.

-Πραγματολογικά στοιχεία (σχόλια του βιβλίου)
-Ηθογράφηση του ήρωα (σκέψεις συναισθήματα, συμπεριφορά και αιτιολόγησή τους).  Επίθετα που τον χαρακτηρίζουν.
-Σχολιασμός της συμπεριφοράς της Θέτιδας.
